Skrift

Det finnes tusenvis av [|skrifttyper], såkalte //fonter//. De kan deles inn i ulike typer. Den mest brukte i løpende tekst i bøker og aviser er //Antikvaskrifter// som har såkalte //seriffer// (føtter). Den mest kjente er //Times New Roman//.

En annen skrifttype er //Groteske skrifter//, som er uten seriffer. Den mest kjente her er //Arial.// På skjerm har //Groteske skrifter// bedre lesbarhet enn //Antikvaskrifter//.

Størrelsen måles i punkter. Skriftstørrelser under 10 punkter (p) gir dårlig lesbarhet. Det vanligste er å bruke 12 p i løpende tekst ([|brødtekst]).

**Slik stiller du inn skriften** Under //Hjem-fanen// finner du alle innstillinger for skrifttype og størrelse. Den raskeste måten er å bruke verktøyfeltet //Mini// med de vanligste innstillingene for tekst. Den vises automatisk når du markerer et ord eller når du høyreklikker med musen.



//**Klikk på pilen i størrelsesruten og velg 12 p**.// //**Klikk på F (symbolet for fet skrift).**// //**Kontrollere at du har venstrejustering (se høyre pil på bildet).**//
 * //Klikk på pilen i skriftruten og velg Arial//**//.//

Vær oppmerksom på at innstillingene over bare tjener som et eksempel på hvordan en kan gjøre det. Det er ingenting som sier at det ene er mer rett enn det andre. Under vil du finne ulike funksjoner og et forslag til innstillinger. De vil fungere i de fleste sammenhenger, men du kan ha andre behov. Uansett, ikke vær redd for å eksperimentere med størrelse og skrifttyper, til slutt vil du finne dine egne favoritter.

Hovedfunksjonene til overskriftene er å være et blikkfang og et startpunkt for lesingen. Den skal være både selgende og informativ. Normalt bør du velge en //Grotesk skrift// av typen //Arial// eller //Verdana// til overskrifter. Bruk fet skrift og gjerne rundt 20 p til overskrift. Men igjen vil det variere avhengig av i hvilken sammenheng du skal bruke det. Prøv deg fram til du finner dine egne favoritter her.

Under tittelen kan du ha //[|en ingress]//. Ingressen fungerer som en appetittvekker og skal lede leseren inn i teksten. En god regel her er at den skal være kort og ha med det viktigste fra selve teksten. Ikke bruk mer enn 20 ord her. Også her velger du en //Grotesk skrift//, litt større enn brødteksten, og gjerne som fet skrift. Bruker du 12 p i brødteksten, kan ingressen ha 13 p.

Den løpende teksten kan ha en //Antikva skrift// av typen //Times New Roman// eller lignende. Men hvis teksten skal leses på skjerm eller publiseres på nettet, så gir //Groteske skrifter// bedre lesbarhet. Da kan du bruke //Arial// eller //Verdana//. Den løpende teksten kalles [|brødtekst] fordi setterne før fikk betalt pr. ord, det var med andre ord den løpende teksten som ga brød på bordet. Brødteksten bør ikke være mindre enn 10 p og unngå over 12 p hvis du ikke skriver for synsvake personer.

Mellomtitler brukes for å gjøre teksten mer lesbar. Bruk en //Grotesk skrift// i fet stil med samme størrelse som brødteksten. Legg mellomtitlene rett over brødteksten uten linjeskift. Et linjeskift gjør at mellomtittelen blir hengende “i løse lufta” uten tilknytning til brødteksten under.

Bildeteksten bør skille seg ut fra brødteksten. Bruker du //Antikvaskrift// i brødteksten, så bruk //Grotesk skrift// i bildeteksten. Plasser bildeteksten nær bildet og bruk enten // Words innebygde funksjon // eller en tekstboks (se senere leksjon). Ikke gå ned i skriftstørrelse, bildeteksten er viktig for forståelsen og bør løftes fram.